
      Prevádzkareň obce Lendak p.o., Revolučná 1285/1A, 059 07 Lendak[image: Lendak]

	
	
	
	
	
	




Oznámenie o novom cenovom rozhodnutí Úradu pre reguláciu sieťových odvetví č. 0072/2025/V a určenie cien na ďalšie fakturačné obdobie.
 
               Rozhodnutím 0072/2025/V , ktoré vydal dňa 03.09.2025 Úrad pre reguláciu sieťových odvetví (ÚRSO)  sú stanovené maximálne ceny za výrobu a dodávku pitnej vody a maximálnu cenu za odvádzanie a čistenie odpadovej vody verejnou kanalizáciou.
Toto rozhodnutie je zverejnené na obecnej stránke obce Lendak. www.lendak.sk
[bookmark: _Hlk208305366]V rozhodnutí je určená maximálna cena za výrobu a distribúciu pitnej vody verejným vodovodom na 0,3850 €/m3 za variabilnú zložku a maximálnu fixnú zložku podľa tarifných skupín T1 10€/rok a tarifa T3 30€/rok a maximálna cena za odvádzanie a čistenie odpadovej vody verejnou kanalizáciou na 1,0956 €/m3 za variabilnú zložku a maximálnu fixnú zložku podľa tarifných skupín T1 10€/rok a tarifa T3 30€/rok. Uvedené ceny sú bez DPH. Tarifa T1 zahŕňa vodomery dimenzie do DN25 (rodinné domy, bytové domy, prevádzky). Tarifa T2 do dimenzie DN 30. Tarifa T3 do DN 50.
Prevádzkareň obce Lendak bude od právoplatnosti tohto rozhodnutia fakturovať nasledovne.
Vodne - variabilná zložka 0,3850€/m3 a fixná zložka T1 10 €/rok a T3 39 €/rok
Stočné – variabilná zložka 1,00 €/m3 a fixná zložka T1 10 €/rok a T3 39 €/rok
Dvojzložková cena za vodné a stočné
S účinnosťou od 01.01.2025 Úrad pre reguláciu sieťových odvetví (ďalej len ÚRSO) v zmysle zákona č.250/2012 Z.z. o  regulácii v sieťových odvetviach vyhláškou č. 323/2022 Z.z. zmenil doterajší spôsob regulácie vodného a stočného v SR a zaviedol dvojzložkovú cenu.
V praxi táto zmena pre bežného odberateľa v roku 2025 znamená, že sa jeho doterajšie platby za vodné a stočné rozdelia na fixnú a variabilnú časť. Doteraz odberatelia napojení na verejný vodovod a verejnú kanalizáciu platili za meter kubický vody jednozložkovú cenu. V praxi to znamenalo, že na faktúre sa spotreba pitnej vody vynásobila jednou cenou za kubík dodanej pitnej vody a rovnako aj spotreba odvedenej odpadovej vody.
Pri plyne či elektrine je už úhrada rozdelená na pevnú sumu za mesiac („fix“) a na tarifu za objem minutej komodity. Fixná suma predstavuje poplatok spojený s udržiavaním a kontrolou odberného miesta.
ÚRSO rozhodnutím č. 0082/2025/V schválilo pre Prevádzkareň obce Lendak dvojzložkové ceny za výrobu a dodávku pitnej vody verejným vodovodom („vodné“) a odvádzanie a čistenie odpadovej vody verejnou kanalizáciou („stočné“), ktoré  sa skladajú z:
· maximálnej fixnej zložky ceny v €/rok/odberné miesto
· maximálnej variabilnej zložky v €/m3
Fixná zložka maximálnej ceny zohľadňuje aj nákladovosť odberného miesta vrátane kapacitných nárokov a určuje sa v eurách za rok v príslušnej tarifnej skupine podľa DN (veľkosti) vodomera osadeného na príslušnom odbernom mieste (OM) takto:
	Tarifná skupina
	DN vodomera na odbernom mieste

	
	
	VODNÉ
	STOČNÉ

	T1
	do DN 25 (vrátane)
	10,00 €
	10,00 €

	T3
	od DN 50 (vrátane)
	39,00 €
	39,00 €


Uvedené ceny sú bez DPH. K  cenám bude uplatnená DPH v aktuálne platnej výške.
kde
1. DN je vnútorný priemer (menovitý priemer, svetlosť) vodomera v milimetroch,
2. pre odberné miesta bez osadeného vodomera je tarifa = 10 eur/rok bez DPH,
3. odberné miesta pre rodinné domy odoberajúce pitnú vodu pre vlastnú spotrebu v domácnosti sa zaraďujú do tarifnej skupiny T1 bez ohľadu na DN vodomera osadeného na príslušnom odbernom mieste.
Tarify pre vodné aj stočné sú rovnaké.
Prevádzkareň obce Lendak od 13.10.2025 rozhodnutím ÚRSO zavádza dvojzložkovú cenu za výrobu a dodávku pitnej vody verejným vodovodom („vodné“) a odvádzanie a čistenie odpadovej vody verejnou kanalizáciou („stočné“). V tejto súvislosti dochádza k zmene fakturácie za vodné a stočné.
Cena je rozpočítaná podľa aktuálne platnej  ceny a touto zmenou nedochádza k nárastu priemernej ceny.
V súvislosti s fakturáciou bude Prevádzkareň obce Lendak v priebehu mesiaca október 2025 vykonávať mimoriadny odpočet stavu vodomerov.  Preto zdvorilo žiadame odberateľov, aby našim pracovníkov umožnili prístup k vodomeru. 

									Ing. Peter Budzák
								Vedúci Prevádzkarne obce Lendak

